Colin Groves

Colin Peter Groves, nado o 24 de xuño de 1942, en Londres, Inglaterra , é un zoólogo e antropólogo, profesor de antropoloxía biolóxica da Australian National University de Canberra, Australia.Colin Groves.

 Traxectoria 
 Formación e primeiros anos 
Nado en Londres, Inglaterra en 1942, acadou no University College de Londres o título de Bachelor of Science en 1963, e o doutoramento (Ph.D.) no Royal Free Hospital School of Medicine da mesma universidade en 1966.

Desde 1966 a 1973, Groves fixo estudos de posdoutoramento na Universidade de California, Berkeley, onde tamén foi profesor Fellow.

Así mesmo impartiu clases no Queen Elizabeth College de Londres e na Universidade de Cambridge.

 En Australia 
En 1974 emigrou a Australia, onde desde esa data dita clases na Australian National University de Canberra,
sendo promovido a catedrático no ano 2000.Professor Colin Groves, Curriculum . Consultado o 17 de febreiro de 2016.

Os seus intereses académicos céntranse na evolución dos humanos e outros primates e mamíferos, na antropoloxía biolóxica e na etnobiología.

Groves levou a cabo extensos traballos de campo en Kenya, Tanzania, Ruanda, India, Irán, China, Indonesia, Sri Lanka e a República Democrática do Congo.

Xunto co biólogo checo Vratislav Mazák, Groves foi o descritor da especie Homo ergaster.Kramer, A (1993): "Human Taxonomic Diversity in the Pleistocene: Does Homo erectus Represent Multiple Hominid Species?". American Journal of Physical Anthropology 91 (2): 161–171. Resumo. Así mesmo, en 2010, xunto con Myron Shekelle, biólogo evolutivo, ecólogo e taxónomo da Western Washington University, de Bellingham, Estados Unidos,Myron Shekelle, Profile. describiu o novo xénero de primate tarsíido Carlito.Groves, C. & Shekelle, M. (2010): "The Genera and Species of Tarsiidae" International Journal of Primatology 31 (6): 1071–1082.

Groves tamén escribiu libros sobre a taxonomía dos primates, publicado pola Smithsonian Institution o ano 2001, e dos ungulados, publicado por The Johns Hopkins University Press en 2011.

É un membro activo da organización Australian Skeptics (Escépticos australianos), e publicou numerosos artigos sobre escepticismo relixioso,Lista de artigos publicados por Colin Groves sobre escepticismo ademais doutros dentro da súa área de traballo directa. Tamén dirixiu numerosos debates con creacionistas e anti evolucionistas.

 Principais publicacións 
 1989 A Theory Of Human And Primate Evolution (Unha teoría sobre a evolución dos humanos e os primates) Oxford Science Publications.
 1989 Skeptical (Escéptico). Editado por Donald Laycock, David Vernon, Colin Groves, Simon Brown. Australian Skeptics
 1996 From Ussher to Slusher; from Archbish to Gish; or, not in a million years... (Desde Ussher até Slusher; desde o arcebispo até Gish; ou, non nun millón de anos...) Archaeology in Oceania, 31: 145-151.
 1998 "Systematics of tarsiers and lorises". Primates 39: 13–27. 
 2001 Primate Taxonomy, (Taxonomía de primates). Washington, USA e Londres, Reino Unido: Smithsonian Institution Press. ISBN 1-56098-872-X.
 2003. The science of culture. Being Human: Science, Culture and Fear. (A ciencia da cultura. Sendo humano: ciencia, cultura e medo.) Royal Society of New Zealand, Miscellaneous Series, 63: 3-13.
 2004 (xunto con David W. Cameron) Bones, Stones and Molecules. (Ósos, pedras e moléculas) Ámsterdam, Boston, etc.: Elsevier Academic Press.
 2005. "Order Primates". En D. E. Wilson; D. M. Reeder, Mammal Species of the World. A Taxonomic and Geographic Reference. 3ª ed. The Johns Hopkins Univ. Press. ISBN 0-8018-8221-4.
 2008. Extended Family: Long Lost Cousins: A Personal Look at the History of Primatology. Arlington, Virginia: Conservation International. ISBN 978-1-934151-25-9.

 Abreviatura 
A abreviatura Groves emprégase para recoñecer a  como autoridade na descrición e taxonomía en zooloxía.

 Notas 

Categoría:Científicos de Australia
Categoría:Científicos do Reino Unido
Categoría:Zoólogos do Reino Unido
Categoría:Zoólogos de Australia
Categoría:Antropólogos do Reino Unido
Categoría:Nados en 1942
Categoría:Nados en Londres